Pe planeta noastră
sunt două regiuni polare:
Arctica, al cărui nume vine
de la grecescul Arktikos, „nordic”,
și Antarctica
din Antartktikos,
„opusul nordului”.
Dar există o cale mai ușoară de a ni le aminti
dacă te gândești la ce le înconjoară.
Arctica, situată în emisfera nordică a planetei,
e un ocean înconjurat de pământ.
În partea cealaltă a lumii,
Antarctica este continentul
înconjurat de ocean.
Așadar, Arctica are urși polari, dar nu și pinguini,
iar Antarctica are pinguini, dar nu și urși polari.
Să vorbim întâi despre Arctica.
Regiunea arctică cuprinde un ocean vast, acoperit de gheață,
înconjurat de permafrost fără copaci.
Zona poate fi definită
ca fiind regiunea dintre Cercul Arctic
și Polul Nord.
Dacă ar fi să stai în picioare la Polul Nord,
oriunde te-ai uita, în toate direcțiile,
ar fi sud.
Dar e dificil să stai la Polul Nord
pentru mult timp
deoarece e în mijlocul oceanului,
acoperit de gheață ce se mișcă continuu.
Dacă ar fi să cazi în apa Polului Nord,
ai cădea în apă cu o adâncime de 4194 m.
Deasupra apei, temperatura medie de iarnă
poate ajunge la –40°C,
și cea mai coborâtă temperatură înregistrată
e de aproximativ -–68°C.
În ciuda acestor condiții incredibil de grele,
oamenii au populat zonele arctice
de mii de ani.
Viața în Arctica include organisme ce trăiesc în gheață,
zooplancton și phytoplancton,
pești și mamifere marine,
păsări,
animale ce trăiesc pe uscat,
plante,
și societăți umane.
În regulă, dar Antarctica?
Antarctica este continentul cel mai sudic al Pământului,
și cuprinde Polul Sud geografic.
Este al cincilea continent ca mărime de pe planetă,
de aproape două ori mărimea Australiei.
Cam 98% din Antarctica este acoperită de gheață
cu o grosime de cel puțin 1,6 km.
Condițiile din Antarctica sunt dintre cele mai vitrege
din întreaga lume.
În medie, este cel mai rece,
vântos,
uscat continent
și are cea mai mare altitudine medie
dintre toate continentele.
Poate credeți că ninge tot timpul la Poli,
dar Antarctica este atât de uscată
încât e considerată un deșert
cu precipitații anuale
de doar 200 mililitri de-a lungul coastei
și cu mult mai puțin în interior.
Temperatura din Antarctica
a atins –89°C.
Fiind atît de dificil de ajuns acolo,
nu există reședințe umane permanente în Antarctica,
dar între 1.000 și 5.000 de oameni
locuiesc pe parcursul anului
la stațiile de cercetare împrăștiate pe suprafața continentului.
Chiar și cele mai extreme animale se luptă pentru supraviețuire
și doar organismele adaptate la frig supraviețuiesc acolo,
inclusiv multe tipuri de alge,
animale,
bacterii,
ciuperci,
plante
și protista.
Dar de ce e Antarctica mai rece decât ruda ei nordică?
Ei bine, în primul rând, mare parte a continentului
e cu mai mult de 3 km deasupra nivelului mării,
iar temperatura descrește în funcție de altitudine.
De aceea vârfurile munților au zăpadă pe ele.
În al doilea rând, amintiți-vă faptul că Arctica
este un ocean înghețat.
Apa din oceanul de dedesubt
e mai caldă decât pământul înghețat al Antarcticii,
iar acea căldură e transferată prin stratul de gheață.
Asta împiedică temperatura din regiunile arctice
să atingă extremele
tipice continentului Antarcticii.
În al treilea rând, anotimpurile conspiră împotriva Antarcticii.
În timpul afeliului din iulie,
când Pământul se află la cea mai mare depărtare de Soare,
se întâmplă să fie iarnă în Antarctica,
ceeea ce creează un impact dublu al frigului
pentru polul sudic.
Dar în ciuda faptului că sunt inospitalieri,
Polul Nord și Polul Sud reprezintă un motiv puternic
ca planeta noastră să fie așa cum e.
Ambele regiuni polare
sunt regulatori climatici foarte importanți.
Ajută la regularizarea temperaturii
din zonele temperate
și ne dau vreme stabilă.
Pe măsură ce gheața din Arctica se topește
datorită schimbărilor climatice și încălzirii globale,
vremea de pe glob
devine tot mai instabilă.